**JELGAVAS VALSTSPILSĒTAS PAŠVALDĪBAS**

**2022. GADA 27. JANVĀRA SAISTOŠO NOTEIKUMU NR.22-1**

**„GROZĪJUMI JELGAVAS VALSTSPILSĒTAS PAŠVALDĪBAS 2021. GADA 23. SEPTEMBRA SAISTOŠAJOS NOTEIKUMOS NR. 21- 20 „BRĪVPRĀTĪGĀS INICIATĪVAS PABALSTI JELGAVAS VALSTSPILSĒTAS PAŠVALDĪBĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  (turpmāk - noteikumi) tiek izdoti saskaņā ar likuma "Par pašvaldībām" [43. panta](https://m.likumi.lv/ta/id/57255-par-pasvaldibam#p43) trešo daļu, lai palielinātu Jelgavas valstspilsētas pašvaldībā brīvprātīgās iniciatīvas pabalsta – vienreizēja pabalsta bērna piedzimšanas gadījumā (turpmāk - piedzimšanas pabalsts) - apmēru par 28,00 *euro*. Līdz 2022. gada 28. februārim dzimušajam bērnam piedzimšanas pabalsta apmērs ir 72,00 *euro,* savukārt no 2022. gada 1. marta dzimušajam bērnam – 100,00 *euro.* Tāpat noteikumos paredzēts, ka piedzimšanas pabalsts netiek piešķirts, ja viens no vecākiem (aizbildņiem) ir saņēmis piedzimšanas pabalstu citā pašvaldībā. |
| 2.Projekta nepieciešamības pamatojums | Noteikumi ir nepieciešami, lai palielinātu Jelgavas valstspilsētas pašvaldības brīvprātīgās iniciatīvas pabalsta – piedzimšanas pabalsta apmēru un precizētu piedzimšanas pabalsta piešķiršanas kārtību Jelgavas valstspilsētas pašvaldībā. |
| 3.Informācija par plānoto projekta ietekmi uz pašvaldības budžetu | Noteikumu izpildei tiek plānoti naudas līdzekļi Jelgavas valstspilsētas pašvaldības iestādes “Jelgavas sociālo lietu pārvalde” 2022. gada budžetā. Tiek prognozēts, ka laika periodā no 01.03.2022. līdz 31.12.2022. piedzimšanas pabalstam sakarā ar pabalsta apmērā palielināšanos par 28,00 *euro* ir nepieciešami naudas līdzekļi par kopējo summu 15904,00 *euro* (568 bērni x 28,00 *euro*).  |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Nav. |
| 6.Informācija par konsultācijām ar privātpersonām | Nav notikušas. |

Jelgavas valstspilsētas domes priekšsēdētājs A.Rāviņš